stanford-oval/wikipedia huggingface dataset:
Ralf-Stetysz

| --- | --- |

Ralf-Stetysz, שנת 1928
 מאפיינים כלליים
 יצרן:  K. Rudzki i S-ka (אנ') (שם רשמי: Konstanty Rudzki & Co. Ltd) בשיתוף "Automobiles Ralf Stetysz"
 שנות ייצור:  1924–1929
 הרכבה:  פולין פולין  צרפת צרפת
 מפרט טכני
 מנוע:  4 צילינדרים, 1,500 סמ"ק המפיק 22 כ"ס  6 צילינדרים, 2,760 סמ"ק המפיק 46 כ"ס
 הילוכים:  תמסורת ידנית
 מעצב:  Stefan Tyszkiewicz (אנ')
Ralf-Stetysz היא מכונית משפחתית גדולה מתוצרת חברת ההנדסה הפולנית K. Rudzki i S-ka (אנ') (שם רשמי: Konstanty Rudzki & Co. Ltd) בשיתוף "Automobiles Ralf Stetysz" אשר יוצרה בין השנים 1924 - 1929 בפולין. בסך הכול נבנו כ-200 מכוניות.
Ralf-Stetysz

בשנת 1924 החל סטפן טישקביץ' הקים חברה בה תכנן את הדגם "Ralf-Stetysz" במפעל "Automobiles Ralf Stetysz" (מוקם בעיר "Boulogne-Billancourt" (אנ') ליד פריז). שם המפעל היה ראשי תיבות של (בפולנית: "Rolniczo Automobilowo-Lotnicza Fabryka Stefana Tyszkiewicza". לאחר שמספר אבות טיפוס הוצגו בתערוכת המכוניות בפריז (אנ'), בשנת 1926 ובשנת 1927 הוחל בשיתוף פעולה עם חברת ההנדסה הפולנית K. Rudzki i S-ka (אנ'). את גוף הרכב ייצרה חברת המטוסים "Plage i Laśkiewicz" (אנ') מלובלין.
למכונית היו 4 דלטות. מנוע בנזין היה ממוקם בקדמת האוטו.
בשנת 1929 השתתף דגם "Ralf-Stetysz" בראלי מונטה קרלו.
בשנת 1929 מפעל בפולין בו בוצע הרכבת המכונית נשרף כליל כולל מכוניות שעוד לא מנסרו ללקוחות. בעלי מניות לא הסכימו להשקיע סכומים לשיקום המפעל וחברה נסגרה.
Ralf-Stetysz > דגמים

"Stetysz TA" - הורכב מנוע 4 צילינדרים.
"Stetysz TC" - הורכב מנוע 6 צילינדרים.
תמונות

דגם "Ralf-Stetysz", בתמונה מעצב הדגם Stefan Tyszkiewicz (אנ')
דגם "Ralf-Stetysz" בפרסומת של היצרן (ינואר 1928)
הערות שוליים

↑  דגם  "Ralf-Stetysz" web.archive.org/web/20160807202016
Let Them Know

"Let Them Know" הוא סינגל של הזמרת הבריטית, מייבל, שיצא על ידי חברת התקליטים פולידור רקורדס ב-18 ביוני 2021, כסינגל המוביל של אלבום האולפן השני שלה, About Last Night....‏ השיר נכתב על ידי מייבל, ריי, MNEK ואס ג'י לואיס, והופק על ידי ריי ואס ג'י לואיס.
נכון ליוני 2023, השיר הושמע למעלה מ-9.6 מיליון פעמים ביוטיוב, ולמעלה מ-62 מיליון פעמים בספוטיפיי.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  אירלנד | מצעד הסינגלים האירי | 19 |  |
|  הולנד | מצעד 40 הסינגלים ההולנדיים | - |  |
|  הולנד | Dutch Top 40 Tipparade | 1 |  |
|  הולנד | סינגל טיפ | 11 |  |
|  הונגריה | Rádiós Top 40 | 4 |  |
|  הונגריה | Single Top 40 | 28 |  |
|  הממלכה המאוחדת | מצעד הסינגלים הבריטי | 19 |  |
|  לטביה | לטביה טופ 40 | 32 |  |
|  פולין | ZPAV | 46 |  |
|  קרואטיה | טופ ליסטה | 21 |  |
|  שוודיה | סוורייטופליסטן | 12 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | כסף | 200,000 |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| עולמי | 18 ביוני 2021 | הורדת מוזיקה, הזרמת מוזיקה | מקורית | פולידור רקורדס |  |
| איטליה | 18 ביוני 2021 | להיט רדיו עכשווי | מקורית | יוניברסל מיוזיק גרופ |  |
| רוסיה | 27 ביוני 2021 | להיט רדיו עכשווי | מקורית | יוניברסל מיוזיק גרופ |  |
| עולמי | 9 ביולי 2021 | הורדת מוזיקה, הזרמת מוזיקה | רמיקס של ריטון | פולידור רקורדס |  |
הערות שוליים

↑  Brayden, Kate (21 במרץ 2022). "Mabel to perform outdoor show at Dublin's Fairview Park this June". Hot Press. נבדק ב-16 באפריל 2022. {{cite web}}:  (עזרה)
↑  Mabel - Let Them Know (Official Video), ארכיון מ-2023-03-14, נבדק ב-2023-06-06
↑  Let Them Know, 2021-06-18, ארכיון מ-2022-10-20, נבדק ב-2023-06-06
↑  White, Jack (10 ביוני 2021). "Mabel announces new single Let Them Know". Official Charts Company. נבדק ב-10 ביוני 2021. {{cite web}}:  (עזרה)
↑  Ali Seminara, Emanuela (15 ביוני 2021). "Mabel - Let Them Know (Radio Date: 18-06-2021)" (הודעה לעיתונות) (באיטלקית). Universal Music Group. נבדק ב-18 ביוני 2021. {{cite press release}}:  (עזרה)
↑  "Mabel - Let Them Know". Tophit. נבדק ב-1 ביולי 2021. {{cite web}}:  (עזרה)
↑  "Album Let Them Know, Jonasu". Qobuz. נבדק ב-9 ביולי 2021. {{cite web}}:  (עזרה)
| --- | --- |
בקרת זהויות :  MusicBrainz release group: 5966b280-6c2f-4678-80ed-1649e25b31f2
I'm a Ruin

I'm a Ruin הוא שיר של הזמרת-יוצרת הוולשית מרינה דיאמנדיס, הידועה גם בשם הבמה שלה לשעבר, מרינה אנד דה דיימונדס. השיר יצא לאור ב-2 בפברואר 2015 כסינגל השלישי מתוך אלבום האולפן השלישי שלה, Froot, כחודשיים לפני יציאת האלבום. הווידאו קליפ הנלווה לשיר יצא למחרת, ושודר בבכורה באתר Noisey. במהלך השמעתו הראשונה ב-BBC Radio 1 בבריטניה, הודיע המנחה הוו סטיבנס כי השיר יפורסם רשמית כסינגל בבריטניה ב-22 במרץ 2015. "I'm a Ruin" זכה לביקורות חיוביות על ידי מבקרי המוזיקה, ששיבחו את ההפקתו, תוכנו הלירי והשירה של דיאמנדיס.
רקע והוצאה

"I'm a Ruin" הוא שיר פופ ורוק הכולל אלמנטים עדינים של דיסקו. כמו שאר הרצועות באלבום, "I'm a Ruin" נכתב על ידי דיאמנדיס בלבד, והפיקו דיאמנדיס ודייוויד קוסטן. דיאמנדיס כתבה את השיר על חוויה בה היא נאלצה להיפרד מאדם שאיתו הייתה במערכת יחסים, מה שהותיר אותה עם רגשות אשמה כיוון שפגעה בו. דיאמנדיס הסבירה כי הדבר קשה בדיוק כמו לחוות דחייה.
השיר יצא רשמית לאור ב-2 בפברואר, אך עקב הגעה מוקדמת של סינגל הוויניל "Immortal" / "I'm a Ruin", המכיל את השיר בנוסף לסינגל השיווקי הקודם "Immortal", הוא דלף לרשת כשבוע וחצי לפני. ברדיו, השיר הושמע בבכורה בתוכנית הרדיו של הוו סטיבנס ב-27 בינואר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.
וידאו קליפ

האודיו הרשמי של השיר עלה ליוטיוב ב-27 בינואר 2015. באותו יום הגיע ההאשטאג "#imaruin" למקום הראשון בעולם.
ב-3 בפברואר שודר הקליפ הרשמי של השיר באתר Noisey. הקליפ בוים על ידי מרקוס לונדקוויסט וצולם בסוף ינואר 2015 באי לנסרוטה, ספרד, ובו רוקדת דיאמנדיס מול נוף הררי. בהמשך, מתחלף הנוף בסצנה תת-ימית שבה היא מוקפת במדוזות. 17 ימים לאחר מכן, פורסם קליפ הגרסה האקוסטית של השיר באתר האינטרנט של מגזין Elle. הקליפ לגרסה זו בוים על ידי פול קאסלין, שביים את כל הקליפים האקוסטיים מתוך האלבום.
ביקורות

השיר זכה לביקורות חיוביות ממבקרי המוזיקה. על אף שכתב ביקורת מעורבת ל-Froot, ג'ו ריברס מ-Clash שיבח את כתיבת השיר. מאט קולר מ-AllMusic כינה את השיר "מעורפל" והשווה אותו לשיריו של הזמרת-יוצרת הסקוטית אנני לנוקס. קולר אף בחר ב"I'm a Ruin" כהיילייט מתוך האלבום. לורנס דיי מ-The Line of Best Fit הצהיר כי "I'm a Ruin" הוא "ללא ספק המרכז של האלבום".
רשימת רצועות

הורדה דיגיטלית
"I'm a Ruin"‏ – 4:32
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 169 |  |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| שונים | 2 בפברואר 2015 | הורדה דיגיטלית (הזמנה מראש של האלבום) | ניאון גולד • אטלנטיק |
| הממלכה המאוחדת | 22 במרץ 2015 | הורדה דיגיטלית (יציאה כסינגל) | ניאון גולד • אטלנטיק |
Some Great Reward

Some Great Reward הוא אלבום האולפן הרביעי של להקת המוזיקה האלקטרונית הבריטית דפש מוד, שיצא ב-1984.
האלבום הגיע למקום ה-51 במצעד האלבומים האמריקאי, והפך למעשה לאלבום המצליח ביותר של הלהקה בארצות הברית עד אז.
בבריטניה, הגיע האלבום למקום החמישי, שהיה בדומה לארצות הברית, המיקום הגבוה ביותר של הלהקה במצעד דאז.
רשימת שירים

כל השירים נכתבו על ידי מרטין גור, למעט "If You Want", שנכתב על ידי אלן ויילדר.
דייב גהאן שר את כל השירים, מלבד "It Doesn't Matter" ו-"Somebody", שאותם שר מרטין גור.
"Somebody" הוא הסינגל הראשון של הלהקה שמרטין גור שר, מתוך שלושה בלבד ("A Question Of Lust" ו-"Home").
SMBRelay

SMBRelay או SMBRelay2 (באנגלית: Server Message Block Relay ) הן תוכניות המאפשרות לבצע התקפת אדם בתווך (Man In The Middle) כנגד מחשב מרוחק בו מותקנת מערכת ההפעלה "חלונות". התוכניות משתמשות בפרוטוקול שיתוף הקבצים SMB אשר משמש לשיתוף תיקיות וקבצים.
התוכניות פותחו על ידי ג'וש בוכבינדר (Josh Buchbinder) ושוחררו לראשונה בתאריך 21 במרץ 2001.
התוכנית מתחברת אל המערכת בפרוטוקול UDP, פורט 139, קולטת את חבילות המידע שעברו בין מחשבו של הקורבן אל השרת ומשנה אותן בעת הצורך.
לאחר חיבור ואימות, מנותק מחשבו של הקורבן ותוכנית ה-SMBRelay יוצרת כתובת IP וירטואלית חדשה. כל עוד הקורבן מחובר אל המערכת, יכול התוקף להשתמש בחיבור אל השרת ולשלוט בהעברת המידע וכל זאת מבלי שהקורבן יבחין בזאת.
ניתן לגשת אל הכתובת החדשה באמצעות הפקודה:
net use \\172.16.1.1
ולהשתמש בכל תכונות הרשת. במידה ומחשבו של הקורבן מחובר, ניתן להשתמש בכתובת ה-IP שלו והוא חשוף להתקפות מרוחקות.
בתקשורת בין מחשבים ברשת המקומית מוחלפים גיבובים של סיסמאות משתמשים, SMBRelay שומרת את גיבובי הסיסמאות בפורמט NTLM, מייצאת אל קובץ Text ומאפשרת לפענח אותם במועד מאוחר יותר בעזרת תוכנת צד שלישי, כגון: John The Ripper או L0phtCrack.
SMBRelay2

תוכנית זו פועלת בדומה ל-SMBRelay אך משתמשת בשמות NetBIOS במקום בכתובות IP.
בעזרת שתי התוכניות ניתן לבצע התקפה של אדם בתווך ומאפשרות לתוקף להאזין לתעבורה העוברת בין נקודות תקשורת שונות.
ראו גם

התקפות אדם בתווך
סורק פגיעות
Back Orifice
The Days / Nights

The Days / Nights הוא המיני-אלבום השני של ה-DJ והמפיק המוזיקלי השוודי אביצ'י. המיני-אלבום יצא לאור ב-1 בדצמבר 2014 על ידי חברת התקליטים PRMD.
רשימת רצועות

| The Days / Nights> מס' | The Days / Nights> שם | The Days / Nights> משך | The Days / Nights>  | The Days / Nights>  | The Days / Nights>  | The Days / Nights>  | The Days / Nights>  | The Days / Nights>  | The Days / Nights>  |
| --- | --- | --- | --- | --- | --- | --- | --- | --- | --- |
| 1. | The Days  | 4:38 |  |  |  |  |  |  |  |
| 2. | The Nights  | 2:56 |  |  |  |  |  |  |  |
| 3. | The Days (Henrik B Remix)  | 3:57 |  |  |  |  |  |  |  |
| 4. | The Nights (Felix Jaehn Remix)  | 3:20 |  |  |  |  |  |  |  |
| משך כולל: | משך כולל: | 14:51 |  |  |  |  |  |  |  |
| The Days / Nights — מהדורה מורחבות של ביטפורט> מס' | The Days / Nights — מהדורה מורחבות של ביטפורט> שם | The Days / Nights — מהדורה מורחבות של ביטפורט> משך | The Days / Nights — מהדורה מורחבות של ביטפורט>  | The Days / Nights — מהדורה מורחבות של ביטפורט>  | The Days / Nights — מהדורה מורחבות של ביטפורט>  | The Days / Nights — מהדורה מורחבות של ביטפורט>  | The Days / Nights — מהדורה מורחבות של ביטפורט>  | The Days / Nights — מהדורה מורחבות של ביטפורט>  | The Days / Nights — מהדורה מורחבות של ביטפורט>  |
| --- | --- | --- | --- | --- | --- | --- | --- | --- | --- |
| 1. | The Days (Extended Mix)  | 5:51 |  |  |  |  |  |  |  |
| 2. | The Nights (Extended Mix)  | 6:34 |  |  |  |  |  |  |  |
| 3. | The Days (Henrik B Remix Extended)  | 4:42 |  |  |  |  |  |  |  |
| 4. | The Nights (Felix Jaehn Remix)  | 5:19 |  |  |  |  |  |  |  |
| משך כולל: | משך כולל: | 22:26 |  |  |  |  |  |  |  |
| The Days / Nights — מהדורת ויניל Record Store‏ 2015> מס' | The Days / Nights — מהדורת ויניל Record Store‏ 2015> שם | The Days / Nights — מהדורת ויניל Record Store‏ 2015> משך | The Days / Nights — מהדורת ויניל Record Store‏ 2015>  | The Days / Nights — מהדורת ויניל Record Store‏ 2015>  | The Days / Nights — מהדורת ויניל Record Store‏ 2015>  | The Days / Nights — מהדורת ויניל Record Store‏ 2015>  | The Days / Nights — מהדורת ויניל Record Store‏ 2015>  | The Days / Nights — מהדורת ויניל Record Store‏ 2015>  | The Days / Nights — מהדורת ויניל Record Store‏ 2015>  |
| --- | --- | --- | --- | --- | --- | --- | --- | --- | --- |
| 1. | The Days (Extended)  | 5:51 |  |  |  |  |  |  |  |
| 2. | The Days (Henrik B Remix)  | 4:42 |  |  |  |  |  |  |  |
| 3. | The Days (Grant Nelson Remix)  | 5:48 |  |  |  |  |  |  |  |
| 4. | The Nights (Extended)  | 6:34 |  |  |  |  |  |  |  |
| 5. | The Nights (Avicii By Avicii)  | 5:05 |  |  |  |  |  |  |  |
| 6. | The Nights (Felix Jaehn Remix)  | 5:19 |  |  |  |  |  |  |  |
| 7. | The Nights (Mike Mago Remix)  | 4:42 |  |  |  |  |  |  |  |
| משך כולל: | משך כולל: | 38:01 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 1 בדצמבר 2014 | הורדה דיגיטלית | PRMD |  |
הערות שוליים

1 2  The Days / Nights, Discogs (באנגלית)
↑  The Days/Nights - EP by Avicii (באנגלית בריטית), נבדק ב-2021-04-27
| אביצ'י |
| --- | --- | --- |
| אלבומי אולפן | True‏ • Stories‏ • Tim |  |
| מיני-אלבומים | The Days / Nights‏ • Avīci (01)‎ |  |
| סינגלים | "My Feelings for You"‏ • "Seek Bromance"‏ • "Street Dancer"‏ • "Blessed"‏ • "Fade into Darkness"‏ • "Collide"‏ • "Levels"‏ • "Silhouettes"‏ • "Superlove"‏ • "Dancing in My Head"‏ • "I Could Be the One"‏ • "X You"‏ • "We Write the Story"‏ • "Wake Me Up"‏ • "You Make Me"‏ • "Hey Brother"‏ • "Addicted to You"‏ • "Lay Me Down"‏ • "The Days"‏ • "The Nights"‏ • "Waiting for Love"‏ • "For a Better Day"‏ • "Pure Grinding"‏ • "Broken Arrows"‏ • "Taste the Feeling"‏ • "Feeling Good"‏ • "Without You"‏ • "Lonely Together"‏ • "SOS"‏ • "Tough Love"‏ • "Heaven"‏ • "Forever Yours (Tribute)" |  |
| סיבובי הופעות | House for Hunger‏ • Stories World Tour |  |
| --- | --- |
בקרת זהויות :  MusicBrainz release group: 5385dbd6-4731-46a7-97f0-89433b397018
Some Girls

Some Girls הוא אלבום רוק של הלהקה הבריטית הרולינג סטונז שיצא ב-1978.
האלבום הצליח מאוד והחיה את קריירת הלהקה, האלבום כולל עשרה שירים, מתוכם ארבעה יצאו בסינגלים. השיר הפופולרי ביותר של האלבום היה Miss You, שנכנס למקום הראשון במצעד. השירים Beast Of Burden ואת Respectable, הגיעו אף הם למקומות גבוהים במצעדים.
האלבום הגיע למקום הראשון במצעד האמריקאי, ושהה במצעד 82 שבועות. במצעד הבריטי הוא הגיע למקום השני, ושהה במצעד 25 שבועות בלבד. האלבום קיבל פלטינה כפול שש, יותר מכל אלבום אחר של הרולינג סטונס. מגזין הרולינג סטון רשם אותו במקום ה-269 ברשימת 500 האלבומים הטובים ביותר.
רשימת רצועות

כל השירים נכתבו בידי מיק ג'אגר וקית' ריצ'רדס, אלא אם צוין אחרת.
"Miss You" – 4:48
"When the Whip Comes Down" – 4:20
"Just My Imagination (Running Away with Me)" (Norman Whitfield, Barrett Strong) – 4:38
"Some Girls" – 4:37
"Lies" – 3:12
"Far Away Eyes" – 4:24
"Respectable" – 3:07
"Before They Make Me Run" – 3:25
"Beast of Burden" – 4:25
"Shattered" – 3:47
חברי הלהקה

מיק ג'אגר - שירה, גיטרה, פסנתר
קית' ריצ'רדס - שירה, גיטרה, בס, פסנתר, קלידים
רון ווד - גיטרות, בס
צ'ארלי ווטס - תופים
ביל ווייאהם - בס, סינתיסייזר
NGC 2403

| --- | --- |
NGC 2403
NGC 2403
 נתוני תצפית
 קבוצת כוכבים:  ג'ירף
 מגלה:  ויליאם הרשל
 תאריך גילוי:  1 בנובמבר 1788
 סוג:  גלקסיה ספירלית
 בהירות נראית:  8.4
 סיווג מורפולוגי:  SAB(s)cd
 עלייה ישרה:  7ʰ 36ᵐ 51.4ˢ
 נטייה:  ‏09.2″ ‏36′ ‏65°‏+
 מאפיינים פיזיים
 בהירות מוחלטת:  19.2-
 מרחק:  10,600,000  שנות אור 3,249,938.68  פארסק
 קוטר:  67,700 שנות אור
 מסה:  ‎9.5×1010‎‏ ☉M
 הסחה לאדום:  133 ק"מ/שנייה 0.000445, 0.00043  z
NGC 2403 היא גלקסיה ספירלית שנמצאת בקבוצת הכוכבים ג'ירף, במרחק של כ-10.6 מיליון שנות אור ממערכת השמש, ושייכת לקבוצת M81. הגלקסיה נמצאת באזור ללא כוכבים בהירים, קרוב לגבול בין קבוצות הכוכבים ג'ירף והדובה הגדולה, כ-6.5 מעלות ממערב לכוכב העמום π1 בדובה הגדולה. מרחקה הזוויתי מ-M81 שבמרכז קבוצת M81 הוא כ-13.5 מעלות, כך ששייכותה לקבוצה אינה ודאית. מסביב לה נמצאות מספר גלקסיות נוספות עמומות יותר, שמהוות תת-קבוצה של קבוצת M81 ושנקראת תת-קבוצת NGC 2403.‏ NGC 2403 היא הבהירה מבין הגלקסיות שבתת-קבוצה וחוץ ממנה רק NGC 2366, שנמצאת כ-3.7 מעלות מצפון לה, ניתנת לצפייה באמצעות טלסקופ חובבים.
היסטוריה

לגלקסיה בהירות נראית מדרגה 8.4 והיא התגלתה ב-1 בנובמבר 1788 על ידי האסטרונום ויליאם הרשל, וקיבלה את הציון V.44 בקטלוג הערפיליות שפרסם בשנת 1789, שם תוארה על ידיו כ"בהירה למדי, עגולה, מתבהרת בהדרגה לכיוון מרכזה, בעלת גרעין בהיר". ג'ון הרשל הכניס אותה לקטלוג הכללי של ערפיליות וצבירי כוכבים תחת הציון GC 1541 ובשנת 1888 ג'ון דרייר הכניס אותה לקטלוג הכללי החדש תחת הציון NGC 2403, כשהיא מתוארת כערפילית מיוחדת במינה, בהירה ביותר, גדולה ביותר, מאורכת מאוד ומתבהרת בהדרגה לכיוון מרכזה שמכיל גרעין מובחן.
מאפיינים

גודלה הזוויתי של הגלקסיה הוא כ-22 דקות קשת, שממרחקה שקול לקוטר של כ-67,000 שנות אור, כשני-שלישים מקוטר שביל החלב. מסתה מוערכת בכ-‎9.5×1010‎ מסות שמש, כחמישית ממסת שביל החלב, כאשר רק כ-5% ממסתה או כ-‎5×109‎ מסות שמש היא מסת הכוכבים שבה וכ-3.5% ממסתה היא של גז מימן חופשי (אזורי H I), ושאר מסת הגלקסיה היא של חומר אפל שטיבו אינו ידוע. בנוסף ניתן לצפות בגלקסיה במספר רב של אזורי H II שהם ענני מימן מיונן שמקיפים צבירי כוכבים צעירים וחמים שקרינתם מייננת את הגז, מה שמראה שיצירת כוכבים חדשים ממשיכה להתרחש בגלקסיה בקצב גבוה. בגלקסיה זוהו סופרנובות בשנים 1854,‏ 2002 ו-2004, אולם חוקרים טוענים שהאירועים שזוהו ב-1954 וב-2002 לא היו סופרנובות אלא התפרצויות עזות שהעיפו כמויות גדולה של גז לוהט מפניהם של כוכבים בעלי מסה של עשרות מסות שמש וטמפרטורה של עשרות אלפי קלווין, שהמשיכו להתקיים גם אחרי האירועים. הסופרנובה של שנת 2004 ארעה בתוך צביר פתוח של כוכבים שגילם קטן מ-100 מיליון שנים ומעריכים שמסתו של הכוכב שהתפוצץ הייתה בין 12 ל-20 מסות שמש. נכון לשנת 2016 ידוע על שתי גלקסיות ננסיות שמקיפות את NGC 2403, אחת עמומה עם בהירות מדרגה 15 והשנייה עמומה מאוד עם בהירות מדרגה 20.
הערות שוליים

↑  SIMBAD: NGC 2403
1 2 3 4  NED: NGC 2403
↑  F. Fraternali, G. van Moorsel, R. Sancisi & T. Oosterloo: Deep H I Survey of the Spiral Galaxy NGC 2403, The Astronomical Journal, Vol. 123, Iss. 6, p. 3135 (2002)
↑  W. Herschel: http://rstl.royalsocietypublishing.org/content/79/212.full.pdf Catalogue of a second thousand of new nebulæ and clusters of stars; With Remarks on the Construction of the Heavens], Philosophical Transactions of the Royal Society of London, Vol. 79, p. 250 (1789)
↑  J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p. 74 (1888)
↑  A. K. Leroy, F. Walter, E. Brinks, F. Bigiel, W. J. G. de Blok, B. Madore & M. D. Thornley: The Star Formation Efficiency in Nearby Galaxies: Measuring Where Gas Forms Stars Effectively, The Astronomical Journal, Vol. 136, Iss. 6, p. 2788 (2008)
↑  NASA: NGC 2403 in Camelopardalis, Astronomy Picture of the Day 19 February 2016
↑  J. P. Sivan, H. Petit, G. Comte & A. J. Maucherat: Optical H II regions in NGC 2403, Astronomy & Astrophysics, vol. 237, no. 1, p. 23 (1990)
↑  R. M. Humphreys, K. Davidson, S. D. Van Dyk & M. S. Gordon: A Tale of Two Impostors: SN2002kg and SN1954J in NGC 2403, The Astrophysical Journal, Vol. 848, Iss. 2, article id. 86 (2017)
↑  J. Vinko, K. Sarneczky, Z. Balog, S. Immler, B. E. K. Sugerman, P. J. Brown, K. Misselt, Gy. M. Szabo, Sz..Csizmadia, M. Kun, P. Klagyivik, R. J. Foley, A. V. Filippenko, B. Csak & L. L.Kiss: The Young, Massive, Star Cluster Sandage-96 After the Explosion of Supernova 2004dj in NGC 2403, The Astrophysical Journal, Vol. 695, Iss. 1, p. 619 (2009)
↑  J. L. Carlin, D. J. Sand, P. Price, B. Willman, A. Karunakaran, K. Spekkens, E. F. Bell, J. P. Brodie, D. Crnojević, D. A. Forbes, J. Hargis, E. Kirby, R. Lupton, A. H. G. Peter, A. J. Romanowsky & J. Strader: First Results from the MADCASH Survey: A Faint Dwarf Galaxy Companion to the Low-mass Spiral Galaxy NGC 2403 at 3.2 Mpc, The Astrophysical Journal Letters, Vol. 828, Iss. 1, article id. L5, p. 5 (2016)
Mindless Self Indulgence

| --- | --- |

 מקום הקמה:  ניו יורק 
 מוקד פעילות:  ניו יורק, ארצות הברית
 תקופת הפעילות:  מ-1997
 סוגה:  פ'אנק מטאל • אינדסטריאל מטאל • פאנק
 חברת תקליטים:  אלקטרה
 אתר רשמי
 חברים
 ג'ימי יוריין Lyn z סטיב רייט קיטי
 
Mindless Self Indulgence (בתעתיק לעברית: מיינדלס סלף אינדלג'נס), להקת אלקטרו-פאנק אמריקאית הידוע בשילוב שהיא עושה בין סגנונות, ובהופעות הססגוניות שלה.
היסטוריה

בין השנים 1996-1999 יצר ג'ימי יוריין (יוריין=שתן. במקור ג'יימס יורינגר) מספר הקלטות דמו עם חבריו סטיב רייט (גיטרה), ונסה ויי.טי. (בס) וקיטי ("פשוט קיטי") (תופים). בשנת 1998 הוציאה הלהקה את השיר Bring The Pain, שיצר עניין סביב הלהקה. במקבי, ההופעות הססגוניות והייחודיות של הלהקה משכו יותר ויותר קהל. בשנת 1999 יצא אלבום האולפן הראשון של הלהקה, Tight.
לאחר צאת האלבום יצאה הלהקה לסיבוב הופעות עם הלהקה הגרמנית המצליחה רמשטיין.
הפופולריות העולה של הלהקה הובילה להחתמתם בחברת התקליטים הגדולה אלקטרה. בשנת 2000 הוציאה הלהקה את תקליטה הראשון באלקטרה, האלבום Frankenstein Girls Will Seem Strangely Sexy. האלבום כלל שלושים קטעים קצרים ובינוניים באורכם ומתוכם כמה להיטים, כגון:Faggot, Bitches וI Hate Jimmy Page. לפני צאת האלבום נעשה חילוף של הבסיסטית ונסה ויי.טי. בבסיסטית Lyn z.
באוקטובר 2002 שחררה הלהקה את אלבום הלייב שלה Alienating Our Audience. האלבום, שהוקלט ברובו במהלך סיבוב הופעות משותף עם סיסטם אוף אה דאון, כלל שישה שירים חדשים וכן מספר שירים מתקופת Tight.
בשנת 2003, הקימו יוריין והגיטריסט רייט פרויקט צד (side-project) בשם ה'לפט רייטס'. בספטמבר אותה שנה יצא האלבום הראשון של ההרכב, הנושא את שם הפרויקט- The Left Rights.
לאחר שלוש שנים של הקלטות וסיבובי הופעות יצא בשנת 2005 אלבום האולפן השלישי של הלהקה, 
You'll Rebel to Anything. האלבום יצא בשלוש גרסאות שונות: Clean (גרסה נקייה, "מצונזרת" של האלבום), Explicit (הגרסה ה"מקורית" של האלבום) וכמו כן גרסת Vinyl. כל אחת מן הגרסאות קיבלה עטיפה שונה משלה.
בשנת 2008 יצא אלבום האולפן הרביעי של הלהקה, If. בשנת 2013 לאחר גיוס כספים באתר Kickstarter הלהקה הוציאה את אלבום האולפן החמישי שלה "How I Learned To Stop Giving A Shit And Love Mindles Self Indulgence" ויצאו לסיבוב הופעות להשקת האלבום. לאחר סיבוב ההופעות הלהקה הכריזה שהם לוקחים הפסקה מהופעות.
בשנת 2015 יצא לאור Pink, אוסף של 19 שירים שהוקלטו בין 1990-1997 על ידי Jimmy Urine.
סגנון מוזיקלי וטקסטים

כאשר מדובר ב-Mindless Self Indulgence, לא ניתן להגדיר סגנון חד משמעי. הלהקה ידועה בשילוב המיוחד שהיא עושה בין סגנונות שלכאורה אין להם שום קשר אחד לשני, מה שמקשה על סיווג חד-משמעי שלה לסגנון מוזיקלי יחיד. כך ניתן לשמוע שירי פאנק עם צלילים ועריכה אלקטרוניים, והשפעות היפ הופ באמצע שירי אינדסטריאל.
מן הטקסטים של הלהקה ניתן להבין כי הם לא לוקחים את עצמם יותר מדי ברצינות. הטקסטים נוטים להיות הומוריסטיים- כאשר גם ביקורת תהיה מכוסה תמיד במעטה של הומור, ובשל השימוש הרב במילים כגון 'מתרומם' ו'כלבה' הם לא מקבלים יחס רציני. בשיריהם משלבת הלהקה אלמנטים נוספים שנחשבים ל"מוקצים" במוזיקה, כמו ג'יבריש, וכן קולות ווקאליים שאינם שירה (אבל הם גם לא ביט-בוקס).
הופעות חיות

לא ניתן להתעלם מהפרסום אותו קיבלה הלהקה, ובמיוחד מנהיגה ג'ימי יוריין, בשל ההופעות הססגוניות והמתריסות שלה. פריטי הלבוש האקסטרווגנטיים בהופעות כוללים, בין השאר, גרביונים זוהרים, חצאיות (לשני המינים), ותחפושות- גם של ילדים או ילדות קטנות.
מגזיני מוזיקה רבים בארצות הברית כינו את ג'ימי יוריין, סולן הלהקה: "הכלאה בין ג'וני רוטן, מייק פאטון וג'י ג'י אלין" בגלל הופעותיו הייחודיות.
חברי הלהקה

ג'ימי יוריין - סולן
סטיב רייט - גיטרה
Lyn z - בס
קיטי - תופים
חברי הלהקה > חברי להקה בעבר

ונסה ויי.טי. - בס
דיסקוגרפיה

(1999) - Tight
(2000) - Frankenstein Girls Will Seem Strangely Sexy
(2002) - Alienating Our Audience
(2003) - Despierta Los Niños
(2005) - You'll Rebel to Anything
(2006) - Another Mindless Rip Off
(2008) - If
(2010) - 3>
(2013) - How I Learned to Stop Giving a Shit and Love Mindless Self Indulgence
(2015) - Pink
Frankenstein Girls Will Seem Strangely Sexy
Let Me Love You (שיר של אריאנה גרנדה)

| --- | --- |

 סינגל שיווקי בביצוע אריאנה גרנדה בהשתתפות ליל ויין
 מתוך האלבום Dangerous Woman
 יצא לאור:  16 במאי 2016
 פורמט:  הורדה דיגיטלית
 תאריך הקלטה:  אוגוסט - ספטמבר 2016
 סוגה:  R&B
 שפה:  אנגלית
 אורך:  3:43
 חברת תקליטים:  ריפבליק
 כתיבה:  אריאנה גרנדה, סטיבן פרנקס
 הפקה:  TB Hits, Steven Franks
Let Me Love You (בעברית: תן לי לאהוב אותך) הוא שיר של הזמרת האמריקאית אריאנה גרנדה, בשיתוף פעולה עם הראפר ליל ווין מתוך האלבום הסטודיו השלישי במספר, Dangerous Woman.
רקע וכתיבה

השיר נכתב על ידי תומאס בראון, ויקטוריה מונה, סטיבן פרנקס, אריאנה גרנדה ולייל ווין, יחד עם המפיק עם סיימו עם תומאס וסטיבן.
במאי הקליפ הוא גראנט סינגר, הודלף ב-16 במאי 2016. במשך השבוע הראשון, הקליפ היה מותר לצפייה באתר Apple Music. קליפ השיר קיבל בנוסף מועמדות לקליפ "שיתוף הפעולה של השנה" בטקס הווידאו קליפים של MTV.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  אוסטרליה | מצעד הסינגלים האוסטרלי | 88 |  |
|  ארצות הברית | בילבורד הוט 100 | 99 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד שירי ה-R&B | 30 |  |
|  סקוטלנד | מצעד הסינגלים הסקוטי | 86 |  |
|  פורטוגל | מצעד הסינגלים הפורטוגזי | 76 |  |
|  צרפת | SNEP | 164 |  |
|  קוריאה הדרומית | סירקל צ'ארט | 39 |  |
|  קנדה | קנדה הוט 100 | 73 |  |
נתוני מכירות

| מקום | תארים | מכירות |
| --- | --- | --- |
| ברזיל (Pro-Música Brasil) | פלטינה | 40,000 |
| בריטניה (BPI) | כסף | 200,000 |
| פולין (ZPAV) | זהב | 10,000 |
| אוסטרליה (ARIA) | פלטינה | 70,000 |